ارمنیستانین روسییادان سلاح آلماسی ایله بیزیم سلاح آلماغیمیز آراسیندا مقایسه آپارماق دوزگون دئییل.
آخار. آذ خبر وئریر کی، بو سؤزلری پولیتولوگ آرزو ناغییئو ارمنیستانین مالییه ناظری واردان آرامیانین ارمنیستانین روسییادان یئنی حربی کردیت آلماق اوچون مسکوا ایله دانیشیقلار آپارماسییلا باغلی آچیقلاماسینی شرح ائدرکن دئییب.
پولیتولوگ بیلدیریب کی، ایروان بو کردیتلری نه واختسا مطلق قایتارمالیدیر:
«روسییانین ارمنیستانا سلاح کردیتی هدییه دئییل، ایروان نه واختسا بو پولو گئری قایتارمالیدیر. حتی مومکوندور کی، پولو قایتارا بیلمهسه، اؤزونون اولان-قالان ایستراتژی اوبیکتلرینی ده روسییانین ایختیارینا وئرسین».
پولیتولوگون سؤزلرینه گؤره، روسییا ارمنیستانا سلاحی بو اؤلکهدهکی بازاسی واسطهسیله حیاتا کئچیریر و بو دا تام فرقلی منظرهدیر:
«بیزیم روسییا ایله سلاح آلوئری ساحهسینده موافیق مقاویلهلریمیز مؤوجوددور و واختیندا اؤدنیشیمیزی ائدیب سلاحیمیزی آلیریق. ایروانلا مسکوانین مناسیبتلری ایسه فرقلیدیر. معلوم مسئلهدیر کی، روسییا ارمنیستانین آرخاسیندا دوران قوهدیر. اونا گؤره ده ارمنیستانین روسییادان سلاح آلماسی ایله بیزیم سلاح آلماغیمیز آراسیندا مقایسه آپارماق دوزگون دئییل».
قید ائدک کی، بو گون ارمنیستان روسییادان یئنی حربی کردیت آلماق اوچون مسکوا ایله دانیشیقلارا باشلادیغینی بیلدیریب. ایروان سونونجو دفعه ۲۰۰ میلیون دوللارلیق سلاح کردیتینی کئچن ایل آلمیشدی.
azb_Arab azb_Arab azb_Arab azb_Arab azb_Arab azb_Arab azb_Arab